钦定古今图书集成/明伦汇编/闺媛典/第071卷 > 周珍妻张氏〈珍妹附〉
## 钦定古今图书集成/明伦汇编/闺媛典/第071卷 > 周珍妻张氏〈珍妹附〉

按《宜兴县志》：张氏，周珍妻。年二十，珍妹年十八。仇人
以飞语诬二女有秽行，父兄知其罔，不问。二女痛愤
曰：“非一死不足明心。”家人窥其意，防之固。数日稍懈，
遂于人定后赴水死。其尸植立水中，衣袜髻鬟皆密
线缝缀，不能易衣而殓。时万历三十六年。里人上其
事于郡，县立庙祀之。